46. ΝΟΜΟΣ υπ’ αριθ. 1696 της 6 Ιουλ./4 Σεπτ. 1944 (ΦΕΚ Α’ 180) Περί τροποποιήσεως διατάξεων τινών της Πανεπιστημιακής Νομοθεσίας. Εκυρώθη και διετηρήθη εν ισχύϊ διά της υπ’ αριθ. 295/1946 (ΦΕΚ Α’ 185) πράξ. Υπ. Συμβ. ΄Αρθρ. 1-3.(Προσωρινής ισχύος). ΄Αρθρ. 4.-1.Τα αφορώντα εις τας τμηματικάς και πτυχιακάς εξετάσεις εν τω Πανεπιστημίω Αθηνών ρυθμίζονται εφεξής διά Δ/των εκδιδομένων παρά του επί των Θρησκευμάτων και Εθνικής Παιδείας Υπουργού προτάσει της Πανεπιστημιακής Συγκλήτου μετά γνώμην των οικείων σχολών, καταργουμένης πάσης αντιθέτου διατάξεως. 2.Η διάταξις της παρ. 1 του παρόντος άρθρου δύναται να επεκταθή διά Δ/τος εκδιδομένου προτάσει των οικείων Συγκλήτων και επί των λοιπών Ανωτάτων Εκπαιδευτικών Ιδρυμάτων. ΄Αρθρ. 5-6.(Αφορώσι τα καταργηθέντα δίδακτρα, άσκητρα κ.λ.π.  Το άρθρ. 5 είχεν αντικατασταθή διά του άρθρ. 8 Νόμ. 1756/1951). ΄Αρθρ. 7.-Η ισχύς του παρόντος Νόμου άρχεται από της εις την Εφημερίδα της Κυβερνήσεως δημοσιεύσεώς του. 